
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
Bucureşti, 09.05.2012
            Nr. 26/81


                                Către
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege privind ridicarea şi depozitarea vehiculelor staţionate neregulamentar, trimis comisiei spre dezbatere în fond, în procedură obişnuită, cu adresa nr. PLx.89 din 23 aprilie 2012. 

PREŞEDINTE,

                                          BOGDAN CANTARAGIU  










  
         
          

Comisia pentru administraţie publică, amenajarea teritoriului şi echilibru ecologic

Bucureşti, 09.05.2012
              Nr.26/81
R A P O R T    

asupra proiectului de Lege privind ridicarea şi depozitarea vehiculelor staţionate neregulamentar
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obişnuită, cu proiectul de Lege privind ridicarea şi depozitarea vehiculelor staţionate neregulamentar, trimis cu adresa nr. PL-x.89 din 23 aprilie 2012.
Iniţiatori: un grup de parlamentari – Grupurile parlamentare ale PSD, PNL, Independenţi.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1121 /21.10.2011);

· avizul negativ al Comisiei pentru apărare, ordine publică şi siguranţă naţională (nr.32/108/2012) ;
· punctul de vedere negativ al Guvernului (nr.2660 /18.11.2011).
Propunerea legislativă are ca obiect de reglementare stabilirea modului în care vehiculele staţionate neregulamentar, potrivit Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, pot fi ridicate şi depozitate de către administraţiile publice locale sau de către administratorul drumului public, după caz.
Proiectul de lege a fost adoptat de Senat în forma iniţială, în şedinţa din 10 aprilie 2012, în condiţiile articolului 75 alineatul (2) teza a III-a din Constituţia României, republicată.


Comisia propune Plenului Camerei Deputaţilor respingerea proiectului de lege, întrucât soluţiile preconizate conţin reglementări excesive care aduc atingere dreptului de proprietate ocrotit de Constituţia României.
Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 9 mai 2012. 
La lucrările comisiei au fost prezenţi 27 deputaţi, din totalul de 29 membri ai comisiei.

Raportul de respingere al comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat. 
                    PREŞEDINTE,                                      SECRETAR,
             BOGDAN CANTARAGIU                       GHEORGHE CIOCAN
Întocmit
Consilier  Iulia Toader                                  
